
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1820 

25 Ιουλίου 2013 


ΑΠΟΦΑΣΕΙ Σ 

Αριθ. οικ. 25192/229 

Κατάρτιση προγράμματος επιδότησης διακοπών ερ¬ 
γαζομένων, ανέργων και των οικογενειών αυτών με 
Επιταγή Κοινωνικού Τουρισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις 

α. των άρθρων 25, 34 και 35 του Ν. 4144/2013: «Αντι¬ 
μετώπιση παραβατικότητας στην Κοινών. Ασφάλιση, 
αγορά εργασίας και άλλες διατάξεις αρμοδιότητας του 
Υπουργείου Εργασίας, Κοινωνικής Ασφάλισης και Πρό¬ 
νοιας» (ΦΕΚ 88 Α), 

β. της παρ. 3 του άρθρου 14 του Ν. 1545/1985 «Εθνικό 
Σύστημα Προστασίας από την Ανεργία και άλλες Δια¬ 
τάξεις» (ΦΕΚ 91/Α'), 

γ. του Π. Δ/τος 63/2005 «Κωδικοποίηση της νομοθε¬ 
σίας για την Κυβέρνηση και τα Κυβερνητικά Όργανα» 
(ΦΕΚ 98/Α'), 

δ. του Π.Δ/τος 368/1989 «Οργανισμός του Υπουργεί¬ 
ου Εργασίας» (ΦΕΚ 163/Α'), όπως τροποποιήθηκαν και 
ισχύουν σήμερα, 

ε. του άρθρου 22 παρ. 3 του ν. 2362/1995 (ΦΕΚ Α'247) 

στ. της αριθ. Υ48/9-7-2012 απόφασης «Καθορισμός 
αρμοδιοτήτων του Αν. Υπ. Οικονομικών Χρήστου Σταϊ- 
κούρα 

ζ. του Π.Δ. 113/2010 (ΦΕΚ Α' 194) 

η. του άρθρου 2 της Πράξης Υπουργικού Συμβουλίου 
7/2012: «Θέματα άρθρου 1 παρ. 6 του ν.4046/2012 περί 
καταργήσεως ΟΕΕ και ΟΕΚ» (ΦΕΚ 39/Α'). 

2. Το αριθμ. πρωτ. 533/5-6-2013 έγγραφο του Οργα¬ 
νισμού Απασχόλησης Εργατικού Δυναμικού (ΟΑΕΔ), με 
το οποίο μας υποβλήθηκε απόσπασμα πρακτικού της 
υπ' αριθμ. 28/4-6-2013 συνεδρίασης του Διοικητικού του 
Συμβουλίου. 

3. Τα έγγραφα αριθ. 59434/15-7-2013 και 60412/18-7- 
2013 του Οργανισμού Απασχόλησης Εργατικού Δυνα¬ 
μικού. 

4. Την αριθ. 3399/1-7-2013 έγκριση δέσμευσης πίστω¬ 
σης (ΑΔΑ 4Ω4691Ω2-ΩΣ4). 


5. Το γεγονός ότι από τις διατάξεις της παρούσας 
προκαλούνται οι ακόλουθες δαπάνες: 

α) σε βάρος του Π/Υ του ΟΑΕΔ (ΚΑΕ 4419): δαπάνη 
ύψους 200.000 ΕΥΡΩ περίπου για το τρέχον οικ. έτος 
και 500.000 ΕΥΡΩ περίπου για το οικ. έτος 2014 από τη 
διενέργεια ελέγχων 

β) σε βάρος του Ενιαίου Λογαριασμού για την Εφαρ¬ 
μογή Κοινωνικών Πολιτικών (ΕΛΕΚΠ) (ΚΑΕ 2639): δαπάνη 
ύψους 10.000.000 ΕΥΡΩ κατ’ ανώτατο όριο για το οικ. 
έτος 2014, αποφασίζουμε: 

Αρθρο 1 

ΣΚΟΠΟΣ ΚΑΙ ΑΝΤΙΚΕΙΜΕΝΟ ΤΟΥ ΠΡΟΓΡΑΜΜΑΤΟΣ 

Σκοπός του Προγράμματος Κοινωνικού Τουρισμού 
είναι η πνευματική, πολιτιστική και κοινωνική ανάπτυξη 
του εργατικού δυναμικού και των οικογενειών αυτού 
με την παροχή ποιοτικών υπηρεσιών. Αντικείμενο του 
προγράμματος είναι η επιδότηση των δικαιούχων - 
ωφελουμένων για την πραγματοποίηση διακοπών με 
τη χορήγηση Επιταγής Κοινωνικού Τουρισμού. 

Αρθρο 2 

ΠΡΟΫΠΟΛΟΓΙΣΜΟΣ 

Από την εφαρμογή της παρούσας απόφασης προκα- 
λείται δαπάνη για τα οικονομικά έτη 2013 και 2014 για 
την επιδότηση των δικαιούχων - ωφελουμένων και για 
τη διενέργεια των ελέγχων του αρθρ. 13 της παρούσας, 
η οποία βαρύνει εξ ολοκλήρου τον Λογαριασμό Κοινω¬ 
νικής Πολιτικής του Ε.Λ.Ε.Κ.Π. και τους ΚΑΕ: 2639, 4419. 

Άρθρο 3 

ΔΙΑΡΚΕΙΑ ΠΡΟΓΡΑΜΜΑΤΟΣ - ΑΡΙΘΜΟΣ ΔΙΚΑΙΟΥΧΩΝ/ 
ΩΦΕΛΟΥΜΕΝΩΝ - ΥΨΟΣ ΕΠΙΔΟΤΗΣΗΣ 

Με απόφαση του ΔΣ του ΟΑΕΔ, η οποία εκδίδεται 
μετά από γνώμη της Επιτροπής του Ε.Λ.Ε.Κ.Π, καθο¬ 
ρίζεται: ο αριθμός των δικαιούχων - ωφελουμένων, η 
διάρκεια του προγράμματος, το ύψος και ο ανώτατος 
αριθμός ημερών επιδότησης ανά δικαιούχο - ωφελού¬ 
μενο, ανάλογα με τον τύπο και την κατηγορία του του¬ 
ριστικού καταλύματος. 

Αρθρο 4 

ΕΠΙΤΑΓΗ ΚΟΙΝΩΝΙΚΟΥ ΤΟΥΡΙΣΜΟΥ 

1. Η «Επιταγή Κοινωνικού Τουρισμού» ενσωματώνει 
μια συγκεκριμένη οικονομική αξία και ο αποκλειστικός 

σκοπός της είναι η ανταλλαγή της με υπηρεσίες δια¬ 
μονής από τους παρόχους σύμφωνα με τους όρους της 
Δημόσιας Πρόσκλησης. 

2. Το ύψος της οικονομικής αξίας της επιταγής που 
αποτελεί την επιδότηση του δικαιούχου και των ωφε¬ 
λούμενων, καθορίζεται με απόφαση του Δ.Σ. του ΟΑΕΔ 
μετά από γνώμη της Επιτροπής του Ε.Λ.Ε.Κ.Π και είναι 
ανάλογο με τον τύπο και την κατηγορία του τουριστι¬ 
κού καταλύματος. Στην οικονομική αξία της επιταγής 
του δικαιούχου περιλαμβάνεται το ποσό επιδότησης 
του δικαιούχου και των ωφελούμενων μελών της οι- 
κογένειάς του. 

3. Η «Επιταγή Κοινωνικού Τουρισμού» έχει τη μορ¬ 
φή ενός ηλεκτρονικού μοναδικού κωδικού αριθμού, ο 
οποίος δημιουργείται αυτόματα από το Ολοκληρωμέ¬ 
νο Πληροφοριακό Σύστημα (ΟΠΣ) του Οργανισμού και 
αποτυπώνεται με τα λοιπά στοιχεία των δικαιούχων - 
ωφελουμένων στο Μητρώο της παρ. 5 του αρθρ. 9 της 
παρούσας, ισχύει δε αποκλειστικά για τους σκοπούς 
του συγκεκριμένου προγράμματος μέχρι τη λήξη αυτού. 

4. Η επιδότηση μέσω της Επιταγής Κοινωνικού Τουρι¬ 
σμού δίνει τη δυνατότητα στους δικαιούχους να επιλέγουν 
οι ίδιοι τους παρόχους τουριστικών καταλυμάτων σύμφω¬ 
να με τις ανάγκες των ιδίων και των οικογενειών τους. 

Άρθρο 5 

ΔΙΚΑΙΟΥΧΟΙ / ΩΦΕΛΟΥΜΕΝΟΙ ΤΟΥ ΠΡΟΓΡΑΜΜΑΤΟΣ 

1. Ως «Δικαιούχοι» του προγράμματος Κοινωνικού 
Τουρισμού ορίζονται: 

α) ασφαλισμένοι/εργαζόμενοι με σχέση εξαρτημέ¬ 
νης εργασίας ιδιωτικού δικαίου που έχουν κατά το 
προηγούμενο της έναρξης του προγράμματος ημε¬ 
ρολογιακό έτος 50 ημέρες στην ασφάλιση του ΙΚΑ- 
ΕΤΑΜ, σύμφωνα με τη διάταξη της παρ. 1 του αρθρ. 3 
του ν.678/1977, όπως τροποποιήθηκε και ισχύει (συνει- 
σπραττόμενη με τις εισφορές υπέρ ΙΚΑ-ΕΤΑΜ εισφορά 
0,35%), 

β) ασφαλισμένοι/άνεργοι που κατά το προηγούμενο 
της έναρξης του προγράμματος ημερολογιακό έτος 
έχουν λάβει τακτική επιδότηση ανεργίας με βάση τις 
κοινές περί ανεργίας διατάξεις του ΟΑΕΔ διάρκειας 
τουλάχιστον 2 μηνών (50 ημερήσια επιδόματα), 

γ) άνεργοι εγγεγραμμένοι στο Ειδικό Μητρώο Ανέρ¬ 
γων ΑμΕΑ του ΟΑΕΔ, όπως η Δημόσια Πρόσκληση ορίζει. 

2. Ως «Ωφελούμενοι» του προγράμματος Κοινωνικού 
Τουρισμού ορίζονται: 

α) τα άνω των πέντε ετών προστατευόμενα τέκνα της 
οικογένειας των δικαιούχων, όπως αυτά αποδεικνύονται 
από οικογενειακό βιβλιάριο ασθένειας δημόσιου φορέα. 
Τα τέκνα ηλικίας κάτω των έξι ετών μπορούν να είναι 
ωφελούμενοι εφόσον συμπληρώνουν τα πέντε έτη κατά 
τη διάρκεια του προγράμματος, ωστόσο η επιταγή κοι¬ 
νωνικού τουρισμού του άρθρου 4 της παρούσας που 
τα αφορά, ενεργοποιείται μετά από την ημερομηνία 
συμπλήρωσης του πέμπτου έτους της ηλικίας τους. 

β) οι σύζυγοι των δικαιούχων, όταν είναι προστατευ¬ 
όμενα μέλη και ασφαλίζονται από αυτούς, 

γ) συνοδοί δικαιούχων ΑμΕΑ που έχουν ποσοστό ανα¬ 
πηρίας 67% και άνω, και μόνο στην περίπτωση που η 
αναγκαιότητα συνοδείας προκύπτει από το νόμο και 
αποδεικνύεται από σχετική βεβαίωση (όταν απαιτείται), 
όπως αυτή προσδιορίζεται στα δικαιολογητικά συμμε¬ 
τοχής της Δημόσιας Πρόσκλησης. 


Άρθρο 6 

ΠΑΡΟΧΟΙ ΤΟΥ ΠΡΟΓΡΑΜΜΑΤΟΣ 

1. Ως «Πάροχοι» νοούνται τα τουριστικά καταλύματα, 
όπως αυτά προσδιορίζονται στη Δημόσια Πρόσκληση. 

2. Τα τουριστικά καταλύματα πρέπει να έχουν το Ει¬ 
δικό Σήμα λειτουργίας τους και όλα τα απαιτούμενα 
δικαιολογητικά σε ισχύ, όπως αυτά ορίζονται στη Δη¬ 
μόσια Πρόσκληση. 

Αρθρο 7 

ΔΗΜΟΣΙΑ ΠΡΟΣΚΛΗΣΗ 
ΓΙΑ ΤΗΝ ΚΑΤΑΡΤΙΣΗ ΤΩΝ ΜΗΤΡΩΩΝ 
ΔΙΚΑΙΟΥΧΩΝ ΚΑΙ ΠΑΡΟΧΩΝ 

1. Με απόφαση του ΔΣ του ΟΑΕΔ, που λαμβάνεται 
μετά από γνώμη της Επιτροπής του Ε.Λ.Ε.Κ.Π, προσκα¬ 
λούνται οι δικαιούχοι και οι πάροχοι, προκειμένου να 
υποβάλουν αίτηση συμμετοχής στο πρόγραμμα. Η Δη¬ 
μόσια Πρόσκληση εκδίδεται μέσα σε ένα μήνα από τη 
δημοσίευση της παρούσας. 

2. Με τη Δημόσια Πρόσκληση ορίζονται: ο αριθμός των 
δικαιούχων και ωφελουμένων, η διάρκεια του προγράμ¬ 
ματος, το ποσό και οι ημέρες επιδότησης, οι προϋποθέ¬ 
σεις συμμετοχής, η προθεσμία και η διαδικασία υποβο¬ 
λής των ηλεκτρονικών αιτήσεων και των απαιτουμένων 
δικαιολογητικών, τα κριτήρια επιλογής των υποψηφίων 
δικαιούχοι - ωφελουμένων καθώς και η μοριοδότηση αυ¬ 
τών, η διαδικασία κατάρτισης του Μητρώου Δικαιούχων - 
Ωφελουμένων και του Μητρώου Παροχών, καθώς και 
κάθε άλλο στοιχείο ή πληροφορία διευκολύνει όσους 
επιθυμούν να συμμετάσχουν στην Πρόσκληση για την 
υλοποίηση του προγράμματος. 

3. Η Δημόσια Πρόσκληση αναρτάται στους διαδικτυ- 
ακούς τόπους του ΟΑΕΔ (\λ/\λ/\λ/. 03 Θ 0 . 9 γ) και του «ΔΙΑΥ¬ 
ΓΕΙΑ». 

Αρθρο 8 

ΑΙΤΗΣΕΙΣ ΥΠΟΨΗΦΙΩΝ ΔΙΚΑΙΟΥΧΩΝ- 
ΔΙΑΔΙΚΑΣΙΑ ΥΠΟΒΟΛΗΣ 

1 .Οι αιτήσεις συμμετοχής των υποψηφίων δικαιούχων 
υποβάλλονται προς τον ΟΑΕΔ αποκλειστικά με ηλε¬ 
κτρονικό τρόπο. Οι λεπτομέρειες για την ηλεκτρονική 
υποβολή των αιτήσεων καθώς και για την υποβολή των 
δικαιολογητικών από τους υποψηφίους καθορίζονται 
ρητά με τη Δημόσια Πρόσκληση. Σε περίπτωση υπο¬ 
βολής αίτησης με τρόπο διαφορετικό από αυτόν που 
ορίζεται στην Πρόσκληση, ο υποψήφιος αποκλείεται από 
τη διαδικασία συμμετοχής στο πρόγραμμα. 

2. Οι αιτήσεις υποβάλλονται μέσα στην προθεσμία 
που ορίζεται ρητά στην Πρόσκληση. Το εμπρόθεσμο 
αυτής κρίνεται με βάση την ημερομηνία ηλεκτρονικής 
αποστολής της στον ΟΑΕΔ. Υποψήφιοι των οποίων οι 
αιτήσεις υποβάλλονται εκπρόθεσμα αποκλείονται από 
τη διαδικασία επιλογής. 

3. Ο υποψήφιος αυτοπροσώπως ή δια νομίμου αντι¬ 
προσώπου υποχρεούται να προσέλθει στο ΚΠΑ 2 του 
ΟΑΕΔ μέχρι την ημερομηνία λήξης της προθεσμίας 
υποβολής των αιτήσεων, για τον έλεγχο της ταυτοπρο¬ 
σωπίας του, την υπογραφή της αίτησής του μετά την 
εκτύπωσή της και την υποβολή συγκεκριμένων δικαι- 
ολογητικών νια την απόδειξη των κριτηρίων επιλογής, 
όπως αυτά ορίζονται στη Δημόσια Πρόσκληση. Η μη 
προσέλευση του υποψήφιου ή του νόμιμου αντιπροσώ¬ 
που του συνεπάγεται τον αυτοδίκαιο αποκλεισμό του 

από τη διαδικασία επιλογής. Η μη προσκόμιση δικαιο- 
λογητικού ή δικαιολογητικών εκ μέρους του υποψήφιου 
συνεπάγεται τη μη μοριοδότηση των συγκεκριμένων 
κριτηρίων στα οποία αυτά αντιστοιχούν. 

4. Της υποχρέωσης ελέγχου της ταυτοπροσωπίας 
του προηγούμενου άρθρου εξαιρούνται όσοι υποψήφιοι 
υποβάλλουν αιτήσεις με τη χρήση κλειδάριθμου που 
έχουν λάβει ή θα λάβουν από τα ΚΠΑ2 του ΟΑΕΔ. 

5. Η αίτηση επέχει θέση υπεύθυνης δήλωσης του άρ¬ 
θρου 8 του ν. 1599/1986 (ΦΕΚ Α' 75) για τα στοιχεία που 
διαλαμβάνονται σε αυτήν. Η ανακρίβεια των στοιχείων 
που δηλώνονται στην αίτηση επισύρει τις προβλεπό- 
μενες ποινικές και διοικητικές κυρώσεις. 

6. Η υποβολή αίτησης συμμετοχής συνιστά εξουσιοδό¬ 
τηση προς τον ΟΑΕΔ για τη χρήση και επεξεργασία των 
προσωπικών δεδομένων του αιτούντος αποκλειστικά 
για τους σκοπούς της παρούσας. 

7. Ο υποψήφιος φέρει την ευθύνη της πλήρους και 
ορθής συμπλήρωσης της ηλεκτρονικής του αίτησης. 
Διόρθωση ή τροποποίηση ή συμπλήρωση των αιτήσεων, 
συμπλήρωση τυχόν ελλειπόντων στοιχείων - δικαιολο- 
γητικών, έστω και συμπληρωματικών ή διευκρινιστικών, 
επιτρέπεται με νέες αιτήσεις, οι οποίες υποβάλλονται 
σε αντικατάσταση των προηγουμένων, οι οποίες ακυ¬ 
ρώνονται, έως τη λήξη της προθεσμίας υποβολής των 
αιτήσεων. 

Άρθρο 9 

ΚΡΙΤΗΡΙΑ ΕΠΙΛΟΓΗΣ ΔΙΚΑΙΟΥΧΩΝ/ ΩΦΕΛΟΥΜΕΝΩΝ - 
ΚΑΤΑΡΤΙΣΗ ΜΗΤΡΩΟΥ ΔΙΚΑΙΟΥΧΩΝ/ΩΦΕΛΟΥΜΕΝΩΝ 

1. Ο ΟΑΕΔ επεξεργάζεται τις αιτήσεις, ελέγχει τα 
απαιτούμενα δικαιολογητικά των υποψηφίων και προ¬ 
βαίνει στη μοριοδότησή τους. 

2. Η μοριοδότηση των δικαιούχων στηρίζεται σε ειδικά 
κριτήρια, όπως το ατομικό ή οικογενειακό εισόδημα 
κατά περίπτωση, ο αριθμός των ανήλικων τέκνων, ο 
χρόνος ανεργίας και ο αριθμός ημερών ασφάλισης της 
περίπτωσης α' της παραγρ. 1 του άρθρου 5 της παρού¬ 
σας κατά την τελευταία τριετία. Η μοριοδότηση των 
κριτηρίων προσδιορίζεται στη Δημόσια Πρόσκληση. Οι 
πληροφορίες σχετικά με το εισόδημα των δικαιούχων 
δύναται να αναζητηθούν με ηλεκτρονικό τρόπο από 
την Γενική Γραμματεία Πληροφοριακών Συστημάτων. 

3. Η βαθμολογία που συγκεντρώνουν κατά τη διαδι¬ 
κασία μοριοδότησης οι δικαιούχοι ΑμΕΑ προσαυξάνεται 
κατά 50%. 

4. Κρίσιμος χρόνος συνδρομής των προϋποθέσεων 
συμμετοχής στη διαδικασία και των κριτηρίων που 
λαμβάνονται υπόψη για την κατάταξη των υποψηφίων 
είναι ο χρόνος λήξης της προθεσμίας υποβολής των 
αιτήσεων συμμετοχής στη Δημόσια Πρόσκληση. 

5. Οι δικαιούχοι - ωφελούμενοι κατατάσσονται στο 
Μητρώο Δικαιούχων - Ωφελουμένων κατά αλφαβητική 
σειρά. Στο Μητρώο αναγράφονται: τα προσωπικά στοι¬ 
χεία των δικαιούχων και των ωφελουμένων αυτών, ο 
Αριθμός Μητρώου Κοινωνικής Ασφάλισης (ΑΜΚΑ) των 
δικαιούχων και των ωφελουμένων, ο Αριθμός Φορολο¬ 
γικού Μητρώου (ΑΦΜ) των δικαιούχων, η βαθμολογία 
που οι δικαιούχοι συγκεντρώνουν αναλυτικά ανά κρι¬ 
τήριο μοριοδότησης καθώς και η συνολική βαθμολογία 
τους, ο αριθμός κατάταξης αυτών με σχετική ένδειξη 
για το αν έχουν επιλεγεί ή όχι και ο μοναδικός ηλε¬ 
κτρονικός κωδικός αριθμός της Επιταγής Κοινωνικού 


Τουρισμού για τους επιλεγέντες. Ο αριθμός κατάταξης 
των ωφελουμένων είναι ίδιος με τον αριθμό κατάταξης 
των δικαιούχων. Για τους υποψήφιους οι οποίοι απο¬ 
κλείονται από το Μητρώο Δικαιούχων - Ωφελουμένων 
καταρτίζεται πίνακας αποκλεισμένων με αναφορά του 
συγκεκριμένου λόγου αποκλεισμού για κάθε υποψήφιο. 

6. Το Μητρώο Δικαιούχων - Ωφελούμενοι και ο πίνακας 
αποκλεισμένων της προηγούμενης παραγράφου καταρ¬ 
τίζονται από τον Διοικητή του ΟΑΕΔ ή από το αρμόδιο 
όργανο που ορίζεται με απόφασή του. 

7. Το Μητρώο Δικαιούχων - Ωφελουμένων αναρτάται 
στην διαδικτυακή πύλη του ΟΑΕΔ (νννννν.οαθά.ςιΐ') και 
ανακοινώνεται η έκδοση του στον Πίνακα Ανακοινώσεων 
των αρμοδίων Υπηρεσιών (ΚΠΑ2) του ΟΑΕΔ. 

8. Στις περιπτώσεις που σύζυγοι, δικαιούχοι του 
προγράμματος Κοινωνικού Τουρισμού κατά την παρ. 
1 του αρθρ. 5 της παρούσας, καταθέτουν αίτηση για 
συμμετοχή στο πρόγραμμα, αλλά κατά τη διαδικασία 
μοριοδότησης επιλέγεται μόνο ο ένας εκ των δύο, θα 
εντάσσεται και ο άλλος στο Μητρώο ως ωφελούμενος. 

Άρθρο 10 

ΑΙΤΗΣΕΙΣ ΥΠΟΨΗΦΙΩΝ ΠΑΡΟΧΩΝ- 
ΔΙΑΔΙΚΑΣΙΑ ΥΠΟΒΟΛΗΣ 

1 .Οι πάροχοι υποχρεωτικά λαμβάνουν κλειδάριθμο, 
κατόπιν διαδικασίας που περιγράφεται στη Δημόσια 
Πρόσκληση. Εν συνεχεία υποβάλλουν ηλεκτρονικά αί¬ 
τηση συμμετοχής στο πρόγραμμα, η οποίο επέχει θέση 
δήλωσης αποδοχής των όρων και των προϋποθέσεων 
του προγράμματος καθώς και δήλωσης του άρθρου 8 
του ν. 1599/1986 (ΦΕΚ Α' 75) γιο τα στοιχεία που δια¬ 
λαμβάνονται σε αυτήν. Η ανακρίβεια των στοιχείων που 
δηλώνονται στην αίτηση επισύρει τις προβλεπόμενες 
ποινικές και διοικητικές κυρώσεις. 

2. Ο τρόπος συμπλήρωσης των αιτήσεων, τα στοιχεία 
των παροχών και η διαδικασία για την ηλεκτρονική 
υποβολή των αιτήσεων καθώς και για την υποβολή των 
δικαιολογητικών από τους υποψηφίους καθορίζονται 
με τη Δημόσια Πρόσκληση. Σε περίπτωση υποβολή-; 
αίτησης με τρόπο διαφορετικό από αυτόν που ορίζεται 
ρητά στην Πρόσκληση ο υποψήφιος αποκλείεται από 
τη διαδικασία συμμετοχής στο πρόγραμμα. 

3. Η αίτηση υποβάλλεται μέσα στην προθεσμία που 
ορίζεται ρητά στην Πρόσκληση. Το εμπρόθεσμο αυτής 
κρίνεται με βάση την ημερομηνία ηλεκτρονικής απο¬ 
στολής της στον ΟΑΕΔ. Υποψήφιοι των οποίων οι αι¬ 
τήσεις υποβάλλονται εκπρόθεσμα αποκλείονται από τη 
διαδικασία επιλογής. 

4. Οι δυνητικοί πάροχοι αυτοπροσώπως ή δια νομί¬ 
μου αντιπροσώπου υποβάλλουν στα ΚΠΑ2 του ΟΑΕΔ 
μέχρι την ημερομηνία λήξης της προθεσμίας υποβολής 
των αιτήσεων συγκεκριμένα δικαιολογητικά, όπως αυτά 
ορίζονται στη Δημόσια Πρόσκληση, άλλως οι αιτήσεις 
τους δεν θα ληφθούν υπόψη. 

5. Οι δυνητικοί πάροχοι φέρουν την ευθύνη της πλή¬ 
ρους και ορθής συμπλήρωσης της ηλεκτρονικής τους 
αίτησης. Διόρθωση ή τροποποίηση ή συμπλήρωση των 
αιτήσεων, συμπλήρωση τυχόν ελλειπόντων στοιχείων 
-δικαιολογητικών, έστω και συμπληρωματικοί ή διευ¬ 
κρινιστικών, επιτρέπεται με νέες αιτήσεις, οι οποίες 
υποβάλλονται έως τη λήξη της προθεσμίας υποβολής 
των αιτήσεων σε αντικατάσταση των προηγουμένων, 
οι οποίες ακυρώνονται. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 11 

ΚΑΤΑΡΤΙΣΗ ΜΗΤΡΩΟΥ ΠΑΡΟΧΩΝ 


Αρθρο 13 

ΔΙΑΔΙΚΑΣΙΑ ΕΛΕΓΧΟΥ 


1. Ο ΟΑΕΔ επεξεργάζεται τις αιτήσεις, ελέγχει τα απαι- 
τούμενα δικαιολογητικά των υποψηφίων παροχών και 
συντάσσει πίνακα (Μητρώο Παροχών). Για τους υποψή¬ 
φιους οι οποίοι αποκλείονται από το Μητρώο Παροχών 
καταρτίζεται πίνακας αποκλεισμένων με αναφορά του 
συγκεκριμένου λόγου αποκλεισμού για κάθε υποψήφιο. 

2. Το Μητρώο Παροχών και ο πίνακας αποκλεισμένων 
της προηγούμενης παραγράφου καταρτίζονται από τον 
Διοικητή του ΟΑΕΔ ή από το αρμόδιο όργανο που ορί¬ 
ζεται με απόφασή του. 

3. Το Μητρώο Παροχών αναρτάται στη διαδικτυακή 
πύλη του ΟΑΕΔ (\λ/\λ/\λ/.03Θ0.9γ) και ανακοινώνεται η έκ¬ 
δοσή του στον Πίνακα Ανακοινώσεων των αρμοδίων 
Υπηρεσιών (ΚΠΑ2) του ΟΑΕΔ. 

4. Το Μητρώο Παροχών ανανεώνεται ετησίως για την 
αποτύπωση τυχόν υφιστάμενων μεταβολών των ήδη 
ενταγμένων παροχών και τη συμμετοχή νέων, όπως η 
Δημόσια Πρόσκληση ορίζει. Με τις Δημόσιες Προσκλήσεις 
καλούνται οι νέοι υποψήφιοι πάροχοι να υποβάλουν αιτή¬ 
σεις και δικαιολογητικά, όπως η Πρόσκληση ορίζει και οι 
παλαιοί πάροχοι να επαναβεβαιώσουν τη συμμετοχή τους 
στο πρόγραμμα με την υποχρέωση υποβολής μόνο νέων 
δικαιολογητικών ή δικαιολογητικών που έχουν τροποποι¬ 
ηθεί ή η ισχύς τους έχει λήξει και έχουν αντικατασταθεί. 

Αρθρο 12 

ΛΟΙΠΟΙ ΟΡΟΙ, ΠΡΟΫΠΟΘΕΣΕΙΣ ΚΑΙ ΟΙΚΟΝΟΜΙΚΗ 

ΣΥΜΜΕΤΟΧΗ ΤΩΝ ΔΙΚΑΙΟΥΧΩΝ - ΩΦΕΛΟΥΜΕΝΩΝ 

1. Η διαδικασία εκδήλωσης ενδιαφέροντος, οι υπο¬ 
χρεώσεις και τα δικαιώματα των αντισυμβαλλομένων 
δικαιούχων και παροχών, η τυχόν οικονομική συμμετοχή 
των δικαιούχων και των ωφελουμένων καθώς και οι 
λοιποί όροι και προϋποθέσεις του προγράμματος περι- 
γράφονται αναλυτικά στη Δημόσια Πρόσκληση. 

2. Οι δικαιούχοι και οι πάροχοι συμπληρώνουν και 
υπογράφουν την προτυποποιημένη, αναρτημένη στη 
διαδικτυακή πύλη του ΟΑΕΔ, σύμβαση, η οποία βασί¬ 
ζεται στους όρους και τις προϋποθέσεις της Δημόσιας 
Πρόσκλησης. 

Η από τα συμβαλλόμενα μέρη υπογεγραμμένη ανωτέ¬ 
ρω σύμβαση καθώς και τα δικαιολογητικά που σύμφωνα 
με τη Δημόσια Πρόσκληση θα πρέπει να τη συνοδεύουν, 
διαβιβάζονται με ηλεκτρονική σάρωση στον ΟΑΕΔ. 

3. Η σύναψη της σύμβασης μεταξύ δικαιούχου και 
παρόχου γεννά την αξίωση του δεύτερου να εισπρά- 
ξει από τον ΟΑΕΔ ποσό αντίστοιχο με την οικονομική 
αξία της Επιταγής Κοινωνικού Τουρισμού, όπως αυτή 
ορίζεται στην παρ. 2 του αρθρ. 4 της παρούσας, ως 
αντάλλαγμα μέρους ή του συνόλου των παρεχομένων 
υπηρεσιών διαμονής. 


Οι διοικητικοί και επιτόπιοι έλεγχοι διενεργούνται 
από υπαλλήλους του ΟΑΕΔ σύμφωνα με τις κείμενες 
διατάξεις. 

Αρθρο 14 

ΠΑΡΑΒΑΣΗ ΤΩΝ ΟΡΩΝ ΤΗΣ 
ΠΡΟΣΚΛΗΣΗΣ - ΚΥΡΩΣΕΙΣ 

Με απόφαση του Δ.Σ. του Οργανισμού μετά από γνώ¬ 
μη της Επιτροπής Ε.Λ.Ε.Κ.Π. η παράβαση των όρων της 
Πρόσκλησης από τους δικαιούχους και τους παρόχους, 
εκτός της διακοπής της επιδότησης, μπορεί να επιφέρει 
τον αποκλεισμό τους από το πρόγραμμα έως τρία (3) 
χρόνια και έως πέντε (5) χρόνια αντίστοιχα. 

Αρθρο 15 

ΑΠΟΠΛΗΡΩΜΗ ΤΟΥ ΠΡΟΓΡΑΜΜΑΤΟΣ 

1. Οι αιτήσεις των παροχών και τα σχετικά δικαιολο- 
γητικά για την αποπληρωμή του προγράμματος, όπως 
αυτά ορίζονται στη Δημόσια Πρόσκληση, υποβάλλονται 
έως την 30η Σεπτεμβρίου του τρέχοντος έτους, για τις 
συμβάσεις που υλοποιήθηκαν στο πρώτο εξάμηνο του 
έτους, και έως την 31η Μαρτίου του επόμενου έτους, 
για τις συμβάσεις που υλοποιήθηκαν στο δεύτερο εξά¬ 
μηνο αυτού. Αιτήσεις που υποβάλλονται εκπρόθεσμα 
απορρίπτονται. 

2. Αρμόδιο όργανο για την αποπληρωμή του προγράμ¬ 
ματος ορίζεται ο Προϊστάμενος του ΚΠΑ 2 της περιοχής 
αρμοδιότητας της έδρας της επιχείρησης/παρόχου. 

Αρθρο 16 

ΕΠΙΛΥΣΗ ΔΙΑΦΟΡΩΝ 

Κάθε διαφορά που προκύπτει κατά την υλοποίηση 
του προγράμματος επιλύεται με απόφαση του ΔΣ του 
ΟΑΕΔ μετά από γνώμη της Επιτροπής Ε.Λ.Ε.Κ.Π. 

Αρθρο 17 

ΤΕΛΙΚΕΣ ΔΙΑΤΑΞΕΙΣ 

Στις Δημόσιες Προσκλήσεις εκδήλωσης ενδιαφέρο¬ 
ντος που εκδίδονται σύμφωνα με τις διατάξεις της 
παρούσας εξειδικεύεται ή και ορίζεται οτιδήποτε δεν 
αναφέρεται στους όρους της παρούσας, στη βάση της 
εθνικής και της κοινοτικής νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2013 

